turjo4nis/wikipedia-bn-dump-20250701 huggingface dataset:
আবু সাদাত মোহাম্মদ সায়েম

বিচারপতি আবু সাদাত মোহাম্মদ সায়েম (৮ জুলাই ১৯১৬ - ৮ জুলাই ১৯৯৭) ছিলেন বাংলাদেশের একজন প্রখ্যাত আইনবিদ এবং প্রথম প্রধান বিচারপতি। তিনি বাংলাদেশের ৬ষ্ঠ রাষ্ট্রপতি হিসাবে ১৯৭৫ সালের ৬ নভেম্বর থেকে ১৯৭৭ সালের ২১ এপ্রিল পর্যন্ত দায়িত্ব পালন করেন।

প্রারম্ভিক জীবন 
আবু সাদাত মোহাম্মদ সায়েম বর্তমান রংপুর জেলায় (তৎকালীন বাংলা প্রদেশের অংশ) ১৯১৬ সালের ৮ জুলাই জন্ম গ্রহণ করেন। তিনি রংপুর জিলা স্কুলে পড়া লেখা করেন এবং পরবর্তিতে কারমাইকেল কলেজে ভর্তি হন। বিচারপতি সায়েম কলকাতা প্রেসিডেন্সি কলেজে পড়ালেখা করেন ও ইউনিভার্সিটি ল' কলেজ থেকে আইনে ডিগ্রি লাভ করেন।

কর্মজীবন 
কলকাতা কোর্টে আইনজীবী হিসেবে কাজ করার পর ১৯৪৭ সালে সায়েম ঢাকা চলে আসেন। ঢাকাতে তিনি ঢাকা হাইকোর্টে প্রাকটিস শুরু করেন। বাঙালি রাজনীতিবিদ এ. কে. ফজলুল হকের সাথেও সায়েম কাজ করেন। একসময় তিনি ঢাকা হাই কোর্ট বার এসোসিয়েশনের নির্বাচিত মহাসচিব ও ভাইস-প্রেসিডেন্ট হন। পূর্ব পাকিস্তান আইনজীবী এসোসিয়েশন, পূর্ব পাকিস্তান বার কাউন্সিল এবং ঢাকা বোর্ড অফ দ্যা স্টেট বাংক অফ পাকিস্তানের সদস্য ছিলেন আবু সায়েম। জুলাই ৩, ১৯৬২ সালে সায়েম বিচারপতি হিসেবে নিয়োগ লাভ করেন।

বাংলাদেশের স্বাধীনতা লাভের পর প্রথম প্রধান বিচারপতি হিসাবে আবু সাদাত মোহাম্মদ সায়েমকে নিয়োগ দেয়া হয় এবং বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমান ১৯৭২ সালের ১২ জানুয়ারি বিচারপতি সায়েমকে শপথ বাক্য পাঠ করান।

রাজনৈতিক জীবন 
বাংলাদেশের স্বাধীনতার পর বিচাপতি সায়েমকে ১২ জানুয়ারি ১৯৭২ তে দেশের প্রথম প্রধান বিচারপতির দায়িত্ব দেওয়া হয়। ১৯৭৫ সালের ৩ নভেম্বর এর সামরিক অভ্যুত্থানের পর খালেদ মোশাররফ, শাফায়াত জামিল এবং অভ্যুত্থানকারী কতিপয় সেনা অফিসারের অনুরোধে ৬ নভেম্বর বিচারপতি সায়েমকে দেশের ৬ষ্ঠ রাষ্ট্রপতি হিসেবে নিয়োগ দেওয়া হয়। রাষ্ট্রপতির দায়িত্ব গ্রহণের পরই তিনি সংসদ ও মন্ত্রিপরিষদ ভেঙ্গে দিয়ে সারাদেশে সামরিক আইন জারি করেন এবং নিজেকে প্রধান সামরিক আইন প্রশাসক ঘোষণা করেন। ১৯৭৬ সালের ২৯ নভেম্বর তিনি প্রধান সামরিক আইন প্রশাসকের দায়িত্ব থেকে অব্যাহতি নিয়ে সেনাপ্রধান জিয়াউর রহমানকে প্রধান সামরিক আইন প্রশাসক নিয়োগ করেন। ১৯৭৭ সালের ২১ এপ্রিল তিনি সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন ।

রচনাবলী 
বিচারপতি সায়েম তার আত্মজীবনী লেখেন "বঙ্গভবনে:শেষ অধ্যায়" (১৯৮৮)। এ বইটিতে তিনি ১৯৭৫-১৯৭৭ এর মাঝের দেশের রাজনৈতিক ঘটনাগুলো উল্লেখ্য করেন।

মৃত্যু 
বিচারপতি সায়েম ১৯৯৭ সালের ৮ জুলাই ৮১ বছর বয়সে মৃত্যু বরণ করেন।

আরো দেখুন 
 বাংলাদেশের রাষ্ট্রপতি
 বাংলাদেশ সুপ্রীম কোর্ট
 প্রধান বিচারপতি
 বাংলাদেশের প্রধান বিচারপতি
 বাংলাদেশের প্রধান বিচারপতিবৃন্দের তালিকা

তথ্যসূত্র

বহিঃসংযোগ 
 বিচারপতি আবু সাদাত মোহাম্মদ সায়েম - বাংলাপিডিয়া হতে প্রাপ্ত নিবন্ধ।
 বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
 বাংলাদেশের প্রধান বিচারপতি যেভাবে নির্বাচন করা হয়।

১৯১৬-এ জন্ম
১৯৯৭-এ মৃত্যু
বাংলাদেশের রাষ্ট্রপতি
বাংলাদেশী আইনজীবী
বাংলাদেশী বিচারক
বাংলাদেশের প্রধান বিচারপতি
রংপুর জেলার ব্যক্তি
কারমাইকেল কলেজ, রংপুরের প্রাক্তন শিক্ষার্থী
রংপুর জিলা স্কুলের প্রাক্তন শিক্ষার্থী
কলকাতা প্রেসিডেন্সি কলেজের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশের সুপ্রীম কোর্টের বিচারপতি
কলকাতা বিশ্ববিদ্যালয়ের প্রাক্তন শিক্ষার্থী
মোহাম্মদউল্লাহ

মোহাম্মদউল্লাহ (২১ অক্টোবর ১৯২১ – ১১ নভেম্বর ১৯৯৯; পূর্ণ নাম মোহাম্মদ মোহাম্মদউল্লাহ) ছিলেন একজন বাংলাদেশী আইনজীবী, রাজনীতিক এবং বাংলাদেশের ৩য় রাষ্ট্রপতি। তিনি ছিলেন সংসদ সদস্য, ডেপুটি স্পীকার ও স্পীকার।

জন্ম ও প্রাথমিক জীবন 
মোহাম্মদ মোহাম্মদউল্লাহ ২১ অক্টোবর ১৯২১ সালে  ব্রিটিশ ভারতের বেঙ্গল প্রেসিডেন্সির লক্ষ্মীপুরের রায়পুরের সাইচা গ্রামে জন্মগ্রহণ করেন। তার পিতার নাম মুনশী আবদুল ওয়াহাব। তিনি লক্ষ্মীপুর মডেল হাইস্কুল (বর্তমানে লক্ষ্মীপুর আদর্শ সামাদ সরকারি উচ্চ বিদ্যালয়) থেকে  ১৯৩৮ সালে প্রবেশিকা পাস করেন। ঢাকা বিশ্ববিদ্যালয় থেকে ১৯৪৩ সালে ইতিহাসে বিএ অনার্স ডিগ্রি অর্জন করেন। কলকাতার রিপন কলেজ থেকে  তিনি ১৯৪৮ সালে বিএল ডিগ্রি লাভ করেন এবং ১৯৪৮ সালেই এলএলবি ডিগ্রি অর্জন করেন ঢাকা বিশ্ববিদ্যালয় থেকে। তিনি ঢাকা জেলা কোর্টে ১৯৫০ সালে আইন ব্যবসা শুরু করেন ও ঢাকা হাইকোর্টে  ১৯৬৪ সাল থেকে আইন ব্যবসায়ে যোগ দেন।

রাজনৈতিক ও কর্মজীবন 
১৯৫০ সাল থেকেই তিনি আওয়ামী লীগের রাজনীতিতে সক্রিয় ছিলেন। তিনি পূর্ব পাকিস্তান আওয়ামী মুসলিম লীগের দপ্তর বিষয়ক সম্পাদক নির্বাচিত হন ১৯৫২ সালে। পরবর্তীতে আওয়ামী লীগ গঠিত হলে ১৯৭২ সাল পর্যন্ত তিনি একই পদে বহাল ছিলেন। ১৯৭০ পাকিস্তানের সাধারণ নির্বাচনে প্রাদেশিক পরিষদ সদস্য নির্বাচিত হন তিনি। মুক্তিযুদ্ধের সময় ১৯৭১ সালে তিনি ১৯৭১ সালের অস্থায়ী বাংলাদেশ সরকারের ভারপ্রাপ্ত রাষ্ট্রপতির সৈয়দ নজরুল ইসলামের রাজনৈতিক উপদেষ্টা  হিসেবে দায়িত্ব পালন করেন।

১৯৭২ সালে তিনি বাংলাদেশের জাতীয় সংসদের প্রথম অধিবেশনে প্রথম ডেপুটি স্পীকার নির্বাচিত হন। বাংলাদেশের জাতীয় সংসদের প্রথম স্পীকার শাহ আবদুল হামিদ ১ মে ১৯৭২ সালে মৃত্যুবরণ করলে তিনি ভারপ্রাপ্ত স্পীকারের দায়িত্বভার গ্রহণ করে পরে স্পীকার নির্বাচিত হন। ২৪ ডিসেম্বর ১৯৭৩ সালে তৎকালীন রাষ্ট্রপতি বিচারপতি আবু সাঈদ চৌধুরী পদত্যাগ করলে  অস্থায়ী রাষ্ট্রপতি নিযুক্ত হন তিনি। তিনি ২৪ জানুয়ারি ১৯৭৪ সালে অস্থায়ী থেকে রাষ্ট্রপতি নির্বাচিত হয়ে ২৭ জানুয়ারি শপথ গ্রহণ করেন। ২৫ জানুয়ারি ১৯৭৫ সাল পর্যন্ত তিনি বাংলাদেশের রাষ্ট্রপতির দায়িত্ব পালন করেন।

বঙ্গবন্ধু শেখ মুজিবুর রহমানের মন্ত্রিসভায় ১৯৭৫ সালের জানুয়ারি মাসে ভূমি প্রশাসন ও ভূমি সংস্কার মন্ত্রণালয়ের দায়িত্ব লাভ করেন। বঙ্গবন্ধু নিহত হওয়ার পর তাঁকে প্রজাতন্ত্রের উপরাষ্ট্রপতি করা হয়।

১৯৮০ সালে তিনি বিএনপিতে যোগ দেন। বিচারপতি আব্দুস সাত্তারের সময়ে ভাইস প্রেসিডেন্ট হিসেবে দায়িত্ব পালন করেন। এরপর ১৯৯১ সালে বিএনপির হয়ে লক্ষ্মীপুর-২ আসন থেকে এমপি নির্বাচিত হন। ১৯৯৬ সালের নির্বাচনের আগে তিনি আবারো আওয়ামী লীগে যোগ দেন।

মৃত্যু 
মোহাম্মদ মোহাম্মদউল্লাহ ১১ নভেম্বর ১৯৯৯ সালে মৃত্যুবরণ এবং তাকে বনানী কবরস্থানে দাফন করা হয়।

আরও দেখুন 
 বাংলাদেশের রাষ্ট্রপতিদের তালিকা
জাতীয় সংসদের স্পিকারদের তালিকা
পঞ্চম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 

১৯২১-এ জন্ম
১৯৯৯-এ মৃত্যু
বাংলাদেশের রাষ্ট্রপতি
লক্ষ্মীপুর জেলার রাজনীতিবিদ
জাতীয় সংসদের স্পিকার
ঢাকা বিশ্ববিদ্যালয়ের প্রাক্তন শিক্ষার্থী
পঞ্চম জাতীয় সংসদ সদস্য
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
লক্ষ্মীপুর জেলার আইনজীবী
বনানী কবরস্থানে সমাধিস্থ
শেখ মুজিবুর রহমানের চতুর্থ মন্ত্রিসভার সদস্য
সুরেন্দ্রনাথ কলেজের প্রাক্তন শিক্ষার্থী
বাংলাদেশের উপরাষ্ট্রপতি
বাংলাদেশ আওয়ামী লীগের রাজনীতিবিদ
বাংলাদেশ জাতীয়তাবাদী দলের রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
প্রথম জাতীয় সংসদ সদস্য
২০শ শতাব্দীর বাঙালি
বাংলাদেশ টেলিকমিউনিকেশন্স কোম্পানি লিমিটেড

বাংলাদেশ টেলিকমিউনিকেশন্স কোম্পানি লিমিটেড বা বিটিসিএল বাংলাদেশের সরকারি টেলিফোন সংস্থা ও বাংলাদেশের সর্ববৃহৎ টেলিযোগাযোগ কোম্পানি। ১৯৭১ সালে বাংলাদেশ স্বাধীন হওয়ার পর বাংলাদেশ তার ও টেলিফোন বোর্ড (বিটিটিবি) হিসেবে কোম্পানিটি প্রতিষ্ঠা করা হয়েছিল। জুলাই ১, ২০০৮ সালে বিটিটিবিকে পাবলিক লিমিটেড কোম্পানি করা হয় এবং বিটিসিএল হিসেবে নামকরণ করা হয়। বিটিসিএল এর আনুমানিক মুল্য ৳১৫,০০০ কোটি (৳ ১৫০ বিলিয়ন)। বিটিসিএল এর মোট কর্মকর্তা ও কর্মচারী ১২,৬৩৬ জন।

বিটিসিএল বাংলাদেশের শহরাঞ্চলে ল্যান্ড-লাইন টেলিফোন পরিষেবাগুলি সরবরাহ করে, যার মধ্যে দেশের অভ্যন্তরে দূর-দূরান্তে এবং আন্তর্জাতিক কলিং পরিষেবার পাশাপাশি ইন্টারনেট পরিষেবা রয়েছে। ২০০৪ সালে বাংলাদেশ সরকার বেসরকারী সংস্থাগুলিকে বেশ কয়েকটি পিএসটিএন লাইসেন্স দিয়েছে। কিন্তু ঢাকার লোভনীয় বাজারে (যেখানে দেশব্যাপী বাজারের বেশিরভাগ অংশ রয়েছে) তাদের পরিষেবা প্রদান থেকে নিষেধাজ্ঞা জারি করা হয়েছিল। বিটিসিএল এর পরিচালিত একচেটিয়া ব্যবসা ভেঙে গিয়েছিল যখন অন্যান্য অপারেটররা ২০০৭ সাল থেকে লাইসেন্স পেতে শুরু করা হয়।

ইতিহাস

প্রাক ইতিহাস 
১৮৫৩ সালে তৎকালীন ব্রিটিশ ভারতে ডাক ও টেলিগ্রাফ বিভাগের অধীনে টেলিগ্রাফ শাখাটি তৈরি করা হয়েছিল এবং পরবর্তীকালে টেলিগ্রাফ আইন -১৮৮৫ এর অধীনে নিয়ন্ত্রণ করা হয়েছিল। ১৯৬২ সালে তৎকালীন পূর্ব পাকিস্তানে টেলিগ্রাফ শাখাটি পাকিস্তান টেলিগ্রাফ এবং টেলিফোন বিভাগ হিসাবে পুনর্গঠন করা হয়েছিল।

স্বাধীনতার পর 
বাংলাদেশের স্বাধীনতার পরে ১৯৭১ সালে ডাক ও টেলিযোগাযোগ মন্ত্রণালয়ের অধীনে বাংলাদেশ টেলিগ্রাফ এবং টেলিফোন বিভাগ স্থাপন করা হয়েছিল। এটি টেলিগ্রাফ এবং টেলিফোন বোর্ড অধ্যাদেশ, ১৯৭৫ এর প্রজ্ঞাপনের মাধ্যমে 'টেলিগ্রাফ এবং টেলিফোন বোর্ড' নামের একটি কর্পোরেট সংস্থায় রূপান্তরিত করা হয়েছিল। ১৯৭৯ সালের অধ্যাদেশ অনুসারে টেলিগ্রাফ এবং টেলিফোন বোর্ডকে বাংলাদেশ টেলিগ্রাফ এবং টেলিফোন বোর্ড (বিটিটিবি) নামে একটি সরকারী বোর্ডে রূপান্তর করা হয়।

বাংলাদেশ টেলিকমিউনিকেশন্স কোম্পানি লিমিটেড 
২০০৮ সালের ১ জুলাই বিবিটিটিবি বাংলাদেশ টেলিকমিউনিকেশন্স কোম্পানি লিমিটেড (বিটিসিএল) নামে সরকারী মালিকানাধীন পাবলিক লিমিটেড কোম্পানিতে রূপান্তরিত হয়।  বিটিসিএল গ্রাহকদের ২৪ ঘণ্টা সেবা প্রদানের লক্ষ্যে কল সেন্টার চালু করেছে। ঢাকার গ্রাহকরা তদন্তের জন্য উক্ত নাম্বারে কল করে বিটিসিএল এর কাছে পৌঁছাতে পারবেন বলে সংবাদমাধ্যমের এক বিজ্ঞপ্তিতে জানানো হয়েছে।  বিটিসিএল ভিআইপিদের জন্য একটি বিশেষ টেলিফোন এক্সচেঞ্জ পরিচালনা করে যা সুরক্ষিত এবং সর্বদা সক্রিয় থাকে।

চিত্রশালা
শুরুর সময় থেকে বিটিসিএল এ ব্যবহৃত কিছু সরঞ্জাম। প্রযুক্তির উন্নয়নে এসবই এখন ইতিহাসের সাক্ষী।

আরও দেখুন
 বাংলাদেশ টেলিযোগাযোগ নিয়ন্ত্রণ কমিশন 
 টেলিফোন শিল্প সংস্থা
 বঙ্গবন্ধু-১(বাংলাদেশের প্রথম স্যাটেলাইটে)
  টেলিটক (আমাদের ফোন)

তথ্যসূত্র

বহিঃসংযোগ

 দাপ্তরিক ওয়েবসাইট

বাংলাদেশের টেলিযোগাযোগ কোম্পানি
১৯৭১-এ প্রতিষ্ঠিত কোম্পানি
বাংলাদেশের সরকারি মালিকানাধীন কোম্পানি
ঢাকা ভিত্তিক সংগঠন
১৯৭১-এ বাংলাদেশে প্রতিষ্ঠিত
আবদুস সাত্তার (রাষ্ট্রপতি)

আব্দুস সাত্তার  (১৯০৬ - ৫ অক্টোবর ১৯৮৫) বাংলাদেশের অষ্টম রাষ্ট্রপতি। তিনি বাংলাদেশ সুপ্রিম কোর্টের একজন বিচারপতি ছিলেন। প্রেসিডেন্ট জিয়াউর রহমানের মৃত্যুর পর তিনি প্রথমে ভারপ্রাপ্ত রাষ্ট্রপতির দায়িত্ব গ্রহণ করেন। এসময়ে তার বয়স ছিল ৭৬ বছর। পরে তিনি ১৯৮১ সালের ১৫ নভেম্বর তারিখে দেশব্যাপী অনুষ্ঠিত প্রেসিডেন্ট নির্বাচনে ৬৬% ভোট পেয়ে নির্বাচিত হন। তার শাসনকালে সরকারের মন্ত্রীদের বিরুদ্ধে ব্যাপক দুর্নীতির অভিযোগ ওঠে। ১৯৮২ সালে তিনি
শারীরিক অসুস্থতার কারণ দেখিয়ে রাষ্ট্রপতির দায়িত্ব পালনে অপারগতা প্রকাশ করেন। ১৯৮২ সালের ২৪ মার্চ তার জায়গায় সামরিক আইন জারীর মাধ্যমে প্রধান সামরিক প্রশাসক হিসেবে রাষ্ট্রীয় ক্ষমতা হুসেইন মুহাম্মদ এরশাদের হাতে চলে যায়।

রাষ্ট্রপতি নির্বাচন ১৯৮১ 

আব্দুস সাত্তার ১৯৮১ সালের১৫ নভেম্বর তারিখে দেশব্যাপী অনুষ্ঠিত প্রেসিডেন্ট নির্বাচনে ৬৬% ভোট পেয়ে নির্বাচিত হন। এ নির্বাচন ৮৩ জন প্রার্থী মনোনয়ন দাখিল করেন। ১১ জনের মনোনয়নপত্র বাছাইয়ে বাদ পড়ে এবং কারো আপীল গৃহীত না হওয়ার বৈধভাবে মনোনয়ন প্রার্থীর সংখ্যা দাড়ায় ৭২ জন। এই ৭২ জনের মধ্যে ৩৩ জন প্রার্থী প্রার্থিতা প্রত্যাহার করায় সর্বশেষ প্রতিদ্বন্দ্বী প্রার্থীর সংখ্যা ৩৯ জন ছিল।
১৯৮১ সালে রাষ্ট্রপতি নির্বাচনে ৩৯জন প্রতিদ্বন্দ্বী ছিলেনঃ
১। জনাব আফতাব উদ্দিন শেখ
২। জনাব আবদুর রহমান খান
৩। জনাব আব্দুস সাত্তার
৪। আলহাজ্ব গোলাম মোর্শেদ
৫। আলহাজ্ব মাওলানা খায়রুল ইসলাম যশোরী
৬। আলহাজ্ব মাওলানা শেখ মোঃ ওয়াবদুল্লাহ বিন্ সাঈদ জালালাবাদী
৭। জনাব আলী হোসেন আক্তার
৮। জনাব এ বি এ মসিউদ্দৌলা
৯। জনাব এম এ মজিদ
১০। কাজী মোঃ শাহজাহান
১১। জনাব এম কে এম আবুল কালাম আজাদ
১২। জনাব কে এইচ নূরুল ইসলাম
১৩। জনাব সাইফুর রহমান
১৪। জনাব সাদেক মিঞা
১৫। জনাব জাকির হোসাইন
১৬। জেনারেল মুহাম্মদ আতাউল গণি ওসমানী, পি,এস,সি (অবঃ)
১৭। ডঃ আলীম আল রাজী
১৮। ডঃ কামাল হোসেন
১৯। জনাব নূরুল হক
২০। প্রফেসর মোজাফ্ফর আহমেদ
২১। মাওলানা মোহাম্মদউল্লাহ
২২। জনাব মনরঞ্জন দাস
২৩। মাওলানা গোলাম মোস্তফা খান
২৪। মাওলানা মোঃ আব্দুর রহিম
২৫। মেজর (অবঃ) এম এ জলিল
২৬। জনাব মোঃ আকরাম হোসেন মোল্লা
২৭। জনাব মোঃ আব্দুল জব্বার
২৮। জনাব মোঃ খলিলুর রহমান মজুমদার
২৯। জনাব মোঃ জিল্লুর রহমান
৩০। জনাব মোঃ তোহা
৩১। জনাব মোঃ শরিফ নূর মোহাম্মদ
৩২। জনাব মোহাম্মদ রওশন আলী
৩৩। জনাব শাহজাহান চৌধুরী
৩৪। জনাব সালেহ উদ্দিন আহমেদ চৌধুরী
৩৫। জনাব সিদ্দিকুর রহমান ভূঞা
৩৬। জনাব সিরাজুল ইসলাম
৩৭। মিসেস সেলিনা মজুমদার
৩৮। জনাব সৈয়দ শামসুর রহমান
৩৯। জনাব হারুনর রশিদ

তথ্যসূত্র

বহিঃসংযোগ 
 

কৃষক শ্রমিক পার্টির রাজনীতিবিদ
বাংলাদেশ জাতীয়তাবাদী দলের রাজনীতিবিদ
১৯০৬-এ জন্ম
১৯৮৫-এ মৃত্যু
বাংলাদেশের রাষ্ট্রপতি
বীরভূম জেলার ব্যক্তি
আবু সাদাত মোহাম্মদ সায়েমের মন্ত্রিসভার সদস্য
জিয়াউর রহমানের মন্ত্রিসভার সদস্য
বাংলাদেশ জাতীয়তাবাদী দলের চেয়ারপারসন
বাঙালি রাজনীতিবিদ
বাঙালি মুসলিম
কৃষক শ্রমিক দলের রাজনীতিবিদ
পাকিস্তানের প্রধান নির্বাচন কমিশনার
পাকিস্তানের সুপ্রিম কোর্টের বিচারপতি
পাকিস্তানের স্বরাষ্ট্রমন্ত্রী
বাংলাদেশের উপরাষ্ট্রপতি
পাকিস্তানের শিক্ষামন্ত্রী
পাকিস্তান জাতীয় পরিষদ সদস্য ১৯৫৫-১৯৫৮
ভারতীয় বংশোদ্ভূত বাংলাদেশী ব্যক্তি
২০শ শতাব্দীর বাঙালি
কলকাতা বিশ্ববিদ্যালয়ের প্রাক্তন শিক্ষার্থী
বেজি

{{Taxobox
| name = বেজিMongoose
| fossil_range = অলিগোসিন যুগ থেকে বর্তমানকাল
| image = Mongoose collection.png
| image_caption = উপরে বাঁদিকে: সুরিকতা সুরিকত্তা 
উপরে ডানদিকে: সিনিকটিস পেনিসিলাটা 
নীচে বাম: গ্যালেরেলা স্যাঙ্গুইনিয়া 
নীচে ডান: হারপেস্টেস এডওয়ার্ডসি
| regnum = প্রাণী জগৎ
| phylum = কর্ডাটা
| classis = স্তন্যপায়ী
| ordo = শ্বাপদ
| subordo = ফেলিফর্মিয়া
| familia = হারপেস্টিডি
| familia_authority = বোনাপার্ট, ১৮৪৫
| type_genus = হারপেস্টেস
| type_genus_authority = ইলিগার, ১৮১১
| subdivision_ranks = জেনেরা
| subdivision =
 অ্যাটিলাক্স'বিদেওগলক্রসারকাসসিনিকটিসদোগলেগ্যালেরেলাহেলোগালেহার্পেস্টেসইকনিউমিয়ালিবেরিকটাসমুঙ্গোপ্যারাসিনিকটিসরাইঙ্কোগেলসুরিকাটা| synonyms =
 সিনেকটেডি, কোপ, ১৮৮২
 হারপেস্টোইডি, উইঙ্গ, ১৮৯৫
 মঙ্গোটিডে, পকক, ১৯২০
 রাইনোগ্যালাডাই, গ্রে, ১৮৬৯
 সুরিকাটিডি, কোপ, ১৮৮২
 সুরিকাটিনা, থমাস, ১৮৮২
| range_map = Herpestidae.png
}}
বেজি বা নেউল (সংস্কৃত নকুল'') হারপেস্টিডে গোত্রের শ্বাপদ (Herpestidae family of order Carnivora) স্তন্যপায়ী প্রাণী। লোমশ শরীর দ্রুত চলাচল করে। দিনের বেলায় খাবার সংগ্রহ করে রাতে মাটিতে নিজেদের তৈরীকৃত গর্তে বাস করে। মাছ, হাঁস-মুরগি, অন্য ছোট প্রাণী এদের খাদ্য।শহরে ঝোপ ঝাড় বিশিষ্ট এলাকায় এবং গ্রামে দেখা যায়।

বেজিকে সাপের শত্রু বলে গণ্য করা হয়। এরা দ্রুত প্রতিক্রিয়াশীলতা 

দ্বারা সাপকে পরাস্ত করতে পারে। এদের সাপের বিষে অনাক্রম্যতা আছে। অনুমান করা হয় যে এদের নিকোটিনিক অ্যাসিটাইলকোলিন রিসেপ্টার কেউটে সাপের বিষের সঙ্গে এমন ভাবে সহ-বিবর্তন হয়েছে যে রিসেপ্টরের যে অংশে বিষ সাধারণতঃ বাঁধতে পারে সেই অংশটি পরিবর্তিত হয়ে গেছে। ফলে কেউটের বিষ বেজির রিসেপ্টরের সঙ্গে বেঁধে তাকে অকেজো করতে পারেনা।

চিত্রশালা

তথ্যসূত্র 

শ্বাপদ
স্তন্যপায়ী প্রাণী
আফ্রিকার স্তন্যপায়ী
এশিয়ার স্তন্যপায়ী
বেজি
শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
ব্রিটিশ এয়ারওয়েজ

ব্রিটিশ এয়ারওয়েজ (ইংরেজি British Airways) যুক্তরাজ্যর সব থেকে বড় এয়ারলাইন৷ এয়ার ফ্রান্স আর লুফটহানসার পরে এই এয়ারলাইন ইউরোপ মহাদেশের সব থেকে বড় এয়ারলাইন৷ লন্ডন হিথরো বিমানবন্দর আর লন্ডন গ্যাটউইক বিমানবন্দর এর প্রধান বিমানবন্দর৷ ২০০৩-সাল অবধি ব্রিটিশ এয়ারওয়েজের বিমান বহরে কনকর্ড বিমান ছিল।

ফ্লাইট নম্বরসমূহ 
 নম্বর 1-1500, 1502-1503 এবং 2000-3999 ব্রিটিশ এয়ারওয়েজের বিমান৷ 
 নম্বর 1501, 1504-1999 ব্রিটিশ এয়ারওয়েজ কনেক্টের বিমান৷ 
 নম্বর 1-199 ইন্টারকন্টিনেন্টাল ফ্লাইটের জন্য লন্ডন হিথরো থেকে৷ 
 নম্বর 200-299 হিথরো থেকে আমেরিকার ফ্লাইটের জন্য (কিন্তু কানাডা, নিউ ইয়োর্ক সিটি, নিউয়ার্ক আর সিয়াটল নয়)৷ 
 নম্বর 300-999 হিথরো থেকে ইউরোপিয়ান ফ্লাইটের জন্য৷ 
 নম্বর 1000-1999 হিথরো থেকে সব যুক্তরাজ্যর ফ্লাইটের জন্য৷ 
 নম্বর 2000-2999 গ্যাটউইকের ফ্লাইটগুলির জন্য৷ 
 নম্বর 4000-8999 কোড শেয়ার সার্ভিসগুলি, যা অন্য এয়ারলাইন অপারেট করে (ব্রিটিশ এয়ারওয়েজ কনেক্টও)৷

আরোও দেখুন 
 লন্ডন হিথরো বিমানবন্দর 
 নেতাজী সুভাষ চন্দ্র বসু আন্তর্জাতিক বিমানবন্দর

তথ্যসূত্র

বহিঃসংযোগ 
 ব্রিটিশ এয়ারওয়েসের ওয়েবসাইট (ইংরেজিতে)

যুক্তরাজ্যের বিমান পরিবহন সংস্থা
আইএটিএ সদস্য
ইউরোপীয় বিমান পরিবহন সংস্থার সদস্য
ব্রিটিশ এয়ারওয়েজ
ব্রিটিশ মার্কা
কমিউনিস্ট ইস্তেহার

কমিউনিস্ট ইস্তেহার বা কমিউনিস্ট ম্যানিফেস্টো প্রথম প্রকাশ হয় ফেব্রুয়ারি ২১, ১৮৪৮ সালে। জার্মান ভাষায় রচিত এই বইটির নাম ছিলো মানিফেস্ট ডেয়ার কোমুনিস্টেন (Manfest Der Kommunisten)। কার্ল মার্কস এবং ফ্রিডরিখ এঙ্গেলস এটি যৌথভাবে রচনা করেন। কমিউনিস্ট বিপ্লবের উদ্দীপনার পেছনে এই গ্রন্থের ভূমিকা আজও সমপরিমাণে অটুট আছে।

কমিউনিস্ট ইস্তেহারের প্রথম ভাগের নাম "বুর্জোয়া ও প্রলেতারিয়েত"। এই ভাগে সামন্ততান্ত্রিক সমাজ থেকে পুঁজিবাদের জন্মের কাহিনী বলা হয়। মার্ক্স পুঁজিবাদের আকাশচুম্বী উৎপাদন ক্ষমতাকে যথাযথ স্বীকৃতি দেন। তবে পুঁজিবাদের ধ্বংসাত্মক ক্রিয়াকলাপ তিনি তার রচনায় উদ্‌ঘাটিত করেছেন। তার মতে অকল্পনীয় হারে পণ্যোৎপাদন বাড়লেও সমাজ থেকে দারিদ্র্য দূর হয়নি। তিনি পুঁজিবাদের অন্তর্বিরোধ এবং আর্থিক সংকটের বিশ্লেষণ করেছেন। এই ইস্তেহারে ধনতন্ত্রের অন্ধকার দিক দেখিয়ে পরিবর্তে অন্য কোনো সমাজব্যবস্থার কথা বলা হয়নি। তবে বলা হয়েছে, প্রচলিত সমাজব্যবস্থার গতিশীলতা থেকেই ঘটনাক্রমে ধ্বংসাত্মক শক্তির জন্ম হবে।

কমিউনিস্ট ইস্তেহার-এর ভেতর যে মূলচিন্তা প্রবহমান তা এই যে ইতিহাসের প্রতি যুগে অর্থনৈতিক উৎপাদন এবং যে সমাজ-সংগঠন তা থেকে আবশ্যিকভাবে গড়ে উঠে, তাই থাকে সেই যুগের রাজনৈতিক ও বুদ্ধিবৃত্তিগত ইতিহাসের মূলে। সুতরাং জমির আদিম যৌথ মালিকানার অবসানের পর থেকে সমগ্র ইতিহাস হয়ে এসেছে শ্রেণী সংগ্রামের ইতিহাস। আধুনিক বুর্জোয়া সম্পত্তির অনিবার্যভাবে আসন্ন অবসানের কথা ঘোষণা করাই ছিল এই বইয়ের লক্ষ্য।

অনন্যতা-বর্তমান পর্যন্ত 
১৯১৭ সালের অক্টোবর বিপ্লবের পরে রাশিয়ার ক্ষমতায় ভ্লাদিমির লেনিন নেতৃত্বাধীন বলশেভিকরা আসে। তখন বিশ্বের প্রথম সমাজতান্ত্রিক রাষ্ট্র স্পষ্টভাবে মার্কসবাদী লাইন বরাবর প্রতিষ্ঠিত হয়েছিল। সোভিয়েত ইউনিয়নের কমিউনিস্ট পার্টির ( সিপিএসইউ ) অধীনে সোভিয়েত ইউনিয়ন, যা বলশেভিক রাশিয়া একটি অংশ, একটি প্রলেতারিয়েতের একনায়কত্বাধীন রাষ্ট্র ছিল। তৃতীয় আন্তর্জাতিক এবং অন্যান্য লেনিনবাদী পার্টিগুলো মার্কস, এঙ্গেলস ও লেনিনের সর্বোত্তম কাজ জানতে ইচ্ছুক ছিলো। উপরন্তু, দলের নেতাদের মার্কসবাদী-লেনিনবাদী মতাদর্শের উপর তাদের নীতিগত সিদ্ধান্তের ভিত্তি প্রত্যাশিত ছিল। তাই এই ধরনের কাজ, যেমন ইশতেহার পার্টির বিভিন্ন স্তরের নেতাকর্মীদের বর্তমানে পড়ার প্রয়োজন বোধ করা হয়।

তথ্যসূত্র

বহিঃসংযোগ 
 কমিউনিস্ট ইস্তেহারের বাংলা অনুবাদ (মার্ক্সবাদী ইন্টারনেট আর্কাইভ)

সাম্যবাদ সম্পর্কিত বই
পুঁজিবাদের সমালোচনাকারী গ্রন্থ
বিবাচনকৃত বই
আবদুর রহমান বিশ্বাস

আবদুর রহমান বিশ্বাস (২৬ সেপ্টেম্বর ১৯২৬-৩ নভেম্বর ২০১৭) ছিলেন বাংলাদেশের সাবেক রাষ্ট্রপতি। তিনি ১৯২৬ সালের ১ সেপ্টেম্বর বরিশালের শায়েস্তাবাদ গ্রামে জন্ম গ্রহণ করেন।

শিক্ষা ও কর্মজীবন 
আবদুর রহমান বিশ্বাস স্কুল ও কলেজ জীবন বরিশালে কাটে। তিনি ঢাকা বিশ্ববিদ্যালয় থেকে বিএ (সম্মান) ও ইতিহাস এবং আইনে স্নাতক ডিগ্রি লাভ করেন। প্রথমে তিনি স্থানীয় সমবায় ব্যাংকের সভাপতি হিসেবে কর্মজীবন শুরু করেন। শিক্ষাবিস্তারেরে উদ্দেশ্যে তিনি কিছু শিক্ষা প্রতিষ্ঠান প্রতিষ্ঠা করেন। এই কাজের জন্য সরকার ১৯৫৮ সালে তাকে স্বেচ্ছাসেবী সমাজ কর্মী হিসেবে স্বীকৃতি দান করে। ষাটের দশকে কিছু দিন বাবুগঞ্জ পাইলট উচ্চবিদ্যালয়ের প্রধান শিক্ষকের দায়িত্ব পালন করেন। পরে বরিশালে আইন পেশায় জড়িয়ে পড়েন।

রাজনৈতিক জীবন 
১৯৬২ ও ১৯৬৫ সালে তিনি পূর্ব পাকিস্তান আইন সভার সদস্য নির্বাচিত হন। ১৯৬৫ থেকে ১৯৬৯ পর্যন্ত তিনি সংসদ সচিব হিসেবে দ্বায়িত্ব পালন করেন। ১৯৬৭ সালে তিনি জাতিসংঘের ২২তম সাধারণ সভায় অংশ করেন। ১৯৭৪ ও ১৯৭৬ সালে তিনি বরিশাল বার আসোসিয়েশনের সভাপতি নির্বাচিত হন। ১৯৭৭ সালে তিনি বরিশাল পৌরসভার চেয়ারম্যান নির্বাচিত হন। ১৯৭৯ সালের সাধারণ নির্বাচনে আবদুর রহমান বিশ্বাস সংসদ সদস্য নির্বাচিত হন। ১৯৭৯-৮০ সময়ে তিনি রাষ্ট্রপতি জিয়াউর রহমানের মন্ত্রীসভায় পাট মন্ত্রী ছিলেন এবং ১৯৮১-৮২ সালে রাষ্ট্রপতি বিচারপতি আবদুস্‌ সাত্তারের মন্ত্রী সভায় স্বাস্থ্য মন্ত্রী ছিলেন।

রাষ্ট্রপতি 
বাংলাদেশে সংসদীয় শাসন ব্যবস্থা চালু হবার পর ১৯৯১ এর ৮ অক্টোবর দেশের রাষ্ট্রপতি নির্বাচিত হন। রাষ্ট্রপতি থাকা কালীন তিনি তৎকালীন সেনাবাহিনী প্রধান জেনারেল নাসিমের নেতৃত্বে সংঘটিত এক সামরিক অভ্যূত্থান প্রতিহত করেন। ১৯৯৬ সালের ৮ অক্টোবর তার রাষ্ট্রপতি হিসেবে মেয়াদ শেষ হয়। রাষ্ট্রপতি থাকাকালেই ১৯৯৬ সালের এক সেনা অভ্যূত্থান ঠেকিয়ে দেশবাসীর কাছে যথেষ্ট প্রশংসা কুড়ান।

পরবর্তী জীবন 
রাষ্ট্রপতির পদ ছাড়ার আব্দুর রহমান বিশ্বাস রাজনীতি থেকে অবসর নেন। তিনি রাষ্ট্রপতি পদ ছাড়ার আগেই তার নির্বাচনী আসনে বড় ছেলে এহতেশামুল হক নাসিম ১৯৯৬ সালে সংসদ সদস্য নির্বাচিত হন। ১৯৯৮ সালের ১২ মার্চ ঢাকায় এক বিয়ের দাওয়াতে খাবারের বিষক্রিয়ায় মারা যান নাসিম। এই ঘটনায় মানসিকভাবে ভেঙ্গে পড়েন আব্দুর রহমান বিশ্বাস।

ব্যক্তিগত জীবন 
আবদুর রহমান বিশ্বাস আট ছেলে মেয়ের বাবা।

মৃত্যু 
তিনি ৩ নভেম্বর ২০১৭ সালে রাত পৌনে নয়টার দিকে ঢাকার ইউনাইটেড হাসপাতালে মৃত্যুবরণ করেন। তিনি বার্ধক্যজনিত নানা রোগে ভুগছিলেন।

তথ্যসূত্র 

১৯২৬-এ জন্ম
২০১৭-এ মৃত্যু
বাংলাদেশের রাষ্ট্রপতি
বরিশাল জেলার রাজনীতিবিদ
বরিশাল জিলা স্কুলের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
জিয়াউর রহমানের মন্ত্রিসভার সদস্য
আবদুস সাত্তারের মন্ত্রিসভার সদস্য
বনানী কবরস্থানে সমাধিস্থ
বরিশাল জেলার ব্যক্তি
বাংলাদেশ জাতীয়তাবাদী দলের রাজনীতিবিদ
জাতীয় সংসদের স্পিকার
২০শ শতাব্দীর বাংলাদেশী আইনজীবী
পঞ্চম জাতীয় সংসদ সদস্য
২০শ শতাব্দীর পাকিস্তানি আইনজীবী
গগ ও মেগগ

গগ্‌ পুরাতন বাইবেলে উল্লিখিত একজন পরাক্রান্ত জালেম নেতা। বাইবেলের এক স্থানে উল্লেখ আছে যে, গগ্‌ ম্যাগগদের দেশে আবির্ভূত হয়ে ম্যাগগদের নিয়ে একসাথে ইসরাঈল বা ফিলিস্তিন আক্রমণ করে পরাজিত হবে। লক্ষণীয় বিষয় এই যে, এরা কুরআনে উল্লিখিত ইয়াজুজ মাজুজদের সাথে তুলনীয়।

ইযেকিয়েলের গ্রন্থ অনুসারে গগ্‌ হচ্ছে রশ, মেশেচ এবং তুবালের রাজপুত্র। এই স্থানগুলো ম্যাগগদের দেশের উত্তরে অবস্থিত। (ইযেকিয়েল ৩৮: ২-৩)

ইযেকিয়েলের ভবিষ্যদ্বাণী অনুসারে ইসরাইলের ।পর্বতমালা  ঈশ্বরের হাতে পরাজিত হবে। তবে গগ্‌ একজন ব্যক্তি নাকি কোনো গোত্র তা নিয়ে মতভেদ আছে।

তথ্যসূত্র 
খ্রিস্টধর্ম
শ্যামনগর

শ্যামনগর হল ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর। এটি জেলার একটি গুরুত্বপূর্ণ শিল্পকেন্দ্র। শহরটি রাজ্যের রাজধানী কলকাতা থেকে প্রায় ৩০ কিলোমিটার দূরে হুগলি নদীর তীরে অবস্থিত।

ইতিহাস 
মূলাজোড়, অধুনা শ্যামনগর শহরটি হুগলী নদীর তীরে অবস্থিত একটি প্রাচীন জনপদ। মহারাজ কৃষ্ণচন্দ্র এখানে কবি ভারতচন্দ্র রায়গুনাকরকে জমি প্রদান করেছিলেন। এখানে গোপীমোহন ঠাকুর ব্রহ্মময়ী কালিমন্দির প্রতিষ্ঠা করেন।

মূলাজোড় কালীবাড়ি বা শ্যামনগর কালীমন্দির একটি ঐতিহাসিক নিদর্শন। এই মন্দির গঙ্গা নদীর তীরে স্থাপিত। শীতকালে প্রতি বৎসর পৌষ মাসে একমাস ধরে মন্দিরে কালী মায়ের বিশেষ পুজো আরাধনা চলে। দূর দূর থেকে আগত ধর্মপ্রাণ মানুষ ভোর বেলা থেকে দীর্ঘ লম্বা লাইনে দাঁড়িয়ে এক জোড়া মুলো, ফুল, বেলপাতা, প্রসাদ মাটির তৈরী ডালায় সাজিয়ে মায়ের পুজো দেন। তাই এই বিশেষ পুজোর নাম 'মূলা ডালি'।

ভূগোল 
শ্যামনগর গাঙ্গেয় সমভূমি অঞ্চলে  উচ্চতায়  অক্ষ-দ্রাঘিমাংশে অবস্থিত। শহরটি হুগলি নদীর তীর বরাবর উত্তর-দক্ষিণে প্রসারিত। এই শহরের অধিকাংশ অঞ্চলে আগে জলাভূমি ছিল। পরে জনসংখ্যা বৃদ্ধি পাওয়ায় জলাভূমি বুজিয়ে এই শহরটি গড়ে ওঠে। অবশিষ্ট জলাভূমি এখন পূর্ব কলকাতা জলাভূমি নামে পরিচিত। এটি আন্তর্জাতিক গুরুত্বসম্পন্ন রামসর সংরক্ষণের অন্তর্ভুক্ত।

গাঙ্গেয় সমভূমির অন্তর্ভুক্ত হওয়ায় এই শহরের মাটি পাললিক প্রকৃতির। শহরের তলদেশে মাটি, পলি, বিভিন্ন ধরনের বালি ও কাঁকড় রয়েছে। মাটির দুটি স্তরের মধ্যে এই উপাদানগুলি বদ্ধ হয়ে আছে। নিচের স্তরটির গভীরতা  থেকে  এবং উপরের স্তরটির গভীরতা  থেকে । ভারতীয় মানক ব্যুরোর মতে এই শহরটি সিসমিক ক্ষেত্র-তিনের অন্তর্গত; যার মাত্রা এক থেকে পাঁচ (অর্থাৎ, এটি ভূমিকম্প-প্রবণ অঞ্চল)।  অন্যদিকে রাষ্ট্রসংঘ উন্নয়ন কর্মসূচির একটি প্রতিবেদন অনুসারে, এই শহরটি ঘূর্ণিঝড়-প্রবণ অঞ্চলে অবস্থিত।

তথ্যসূত্র

বহিঃসংযোগ

উত্তর চব্বিশ পরগনা জেলার শহর ও নগর
কলকাতা মহানগর অঞ্চল
পশ্চিমবঙ্গের শহর
কলকাতার পাড়া
গুলশান থানা

গুলশান বাংলাদেশের রাজধানী ঢাকার একটি অভিজাত এলাকা এবং থানা। এটি একটি সমৃদ্ধ আবাসিক এবং ব্যবসায়িক এলাকা। এখানে কয়েকটি পাঁচ তারকা হোটেল, উচ্চমানের রেস্তোরাঁ, শপিং সেন্টার, বিলাসবহুল বাড়ি ও অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল, ব্যাঙ্ক, দেশীয় ও বহুজাতিক কোম্পানির সদর দপ্তর, সদস্যদের ক্লাব এবং বেশকিছু দূতাবাস এবং হাই কমিশন রয়েছে এই এলাকায়। গুলশানে অনেক বাংলাদেশি ও আন্তর্জাতিক কোম্পানির অফিস রয়েছে। এক সময় ঢাকার প্রধানতম কমার্শিয়াল হাব বা ব্যবসাবাণিজ্যের কেন্দ্র ছিল মতিঝিল। অফিসপাড়া, ব্যাংকপাড়া বলতে তখন সবাই শুধুমাত্র মতিঝিল এবং তদসংলগ্ন এলাকাকেই বুঝতো। তবে সময়ের সাথে সাথে এসেছে পরিবর্তন। বর্ধিত ঢাকার নতুন বাণিজ্যিক কেন্দ্র বা কমার্শিয়াল হাব হয়ে উঠছে গুলশান এবং এর আশপাশের এলাকা। গুলশান এবং বনানী এলাকার পরিকল্পনা করা হয় অনেক আগে। সে সময় ঢাকা শহরের এক প্রকার প্রান্ত ছিল এই এলাকা। কিন্তু সময় যতই গড়িয়েছে, এই ঢাকা ততই সম্প্রসারিত হয়েছে চারিদিকে এবং গুলশান ও বনানী এলাকা পড়েছে সেই সম্প্রসারিত এলাকার ঠিক মাঝ বরাবর। এই এলাকায় গুলশান লেক নামে একটি হ্রদ রয়েছে।

অবস্থান 
ঢাকার উত্তরে বসুন্ধরা বা উত্তরা, দক্ষিণে মতিঝিল বা পুরান ঢাকা, পশ্চিমে ধানমন্ডি বা মোহাম্মদপুর আর পূর্বে বনশ্রী, আফতাবনগর যে অঞ্চলই ধরা যাক না কেন, সব এলাকার মোটামুটি মাঝখানে পড়েছে গুলশান এবং বনানী। গুলশানের চারদিকে মহাখালী, নিকেতন, তেজগাঁও, বারিধারা, বাড্ডা, বনানী, ক্যান্টনমেন্ট এলাকা। এলাকটি মূলত ২টি অংশ যথাক্রমে গুলশান ১ ও গুলশান ২ নামে পরিচিত। গুলশান ২-এ বড় একটি অংশেই বিদেশী দূতাবাস বা অফিসসমূহের অবস্থান। ঢাকার অন্যতম গাছপালা শোভিত এই এলাকা যদিও একটি আবাসিক এলাকা হিসেবে উল্লিখিত কিন্তু বর্তমান সময়ে বিভিন্ন কারণে এটি একটি বাণিজ্যিক এলাকায় পরিণত হয়েছে ও হচ্ছে।

যোগাযোগ

গুলশানে যোগাযোগ ব্যবস্থায় সবচেয়ে বড় ভূমিকা রাখে মাঝবরাবর চলে যাওয়া গুলশান এভিনিউ। এটি উত্তরে দূতাবাস এলাকা থেকে শুরু করে গুলশান ২ ও ১ নম্বর সার্কেল হয়ে দক্ষিণে হাতিরঝিল পর্যন্ত বিস্তৃত। ১ নম্বর সার্কেল থেকে একপাশে মহাখালী অন্যপাশে বাড্ডা লিংক রোডের যোগাযোগ রয়েছে। ১ নম্বর সার্কেল থেকেই দক্ষিণ দিকে চলে গেলে পৌঁছানো যায় নিকেতন, হাতিরঝিল কিংবা তেজগাঁওতে। আর ২ নম্বর সার্কেলের সাথে সরাসরি যোগাযোগ বনানী, বারিধারা প্রমুখ এলাকার। এছাড়া বনানী ১১ নম্বর রোডের মাথায় লেকের উপর দিয়ে নতুন ব্রিজ নির্মাণ করে নতুন যাতায়াতের মাধ্যম তৈরি করা হয়েছে যা বনানী ও এয়ারপোর্ট রোডের সাথে গুলশানে যাতায়াতের নতুন মাধ্যম তৈরি করেছে।

চিত্রশালা

তথ্যসূত্র

বহিঃসংযোগ 

 

ঢাকা জেলার থানা
ঢাকার পাড়া
বাংলাদেশের পরিকল্পিত শহর